Source: http://www.salve.sk/sk/klientska-zona/informacie-pre-spravne-porozumenie-charakteru-rizik-financnej-sl/
Timestamp: 2020-04-08 21:36:03+00:00

Document:
﻿ INFORMÁCIE PRE SPRÁVNE POROZUMENIE CHARAKTERU A RIZÍK FINANČNEJ SLUŽBY
INFORMÁCIE PRE SPRÁVNE POROZUMENIE CHARAKTERU A RIZÍK FINANČNEJ SLUŽBY
poskytované klientovi v súlade s ustan. § 33 ods. 3 Zákona FSaFP
Finančná inštitúcia poskytuje Klientovi finančnú službu vždy na základe a za podmienok uvedených v zmluve o poskytnutí finančnej služby, ktorú s Klientom uzatvorí. Finančný agent Klientovi odporúča, aby si pred uzatvorením zmluvy o poskytnutí finančnej služby túto pozorne prečítal, a v prípade akýchkoľvek nejasnosti sa Finančného agenta a/alebo finančnej inštitúcie opýtal na význam predmetných ustanovení zmluvy, resp. ich právnych následkov pre Klienta.
a) Informácie o právnych následkoch uzavretia zmluvy o poskytnutí finančnej služby (poistnej zmluvy)
Poistná zmluva – dohoda, na základe ktorej sa zaväzuje:
poistiteľ poskytnúť v dohodnutom rozsahu plnenie, ak nastane náhodná udalosť bližšie označená v poistnej zmluve
a osoba, ktorá s poistiteľom poistnú zmluvu uzavrela platiť poistné.
Povinnosť poistiteľa plniť a jeho právo na poistné - vznikne prvým dňom po uzavretí poistnej zmluvy, ak nebolo dohodnuté, že vznikne už uzatvorením poistnej zmluvy alebo neskôr.
Zníženie poistného plnenia - Poistiteľ je oprávnený plnenie z poistnej zmluvy primerane znížiť, ak na základ vedome nepravdivej alebo neúplnej odpovede bolo určené nižšie poistné.
Výpoveďou - poistenie, pri ktorom je dojednané bežné poistné, zanikne výpoveďou ku koncu poistného obdobia; výpoveď musí byť podaná aspoň 6 týždňov pred jeho uplynutím. V poistnej zmluve možno dohodnúť, že poistenie môže vypovedať každý z účastníkov do 2 mesiacov po uzavretí poistnej zmluvy. Výpovedná lehota je 8 dní; jej uplynutím poistenie zanikne.
ak poistné za prvé poistné obdobie alebo jednorazové poistné nebolo zaplatené do troch mesiacov odo dňa jeho splatnosti.
poistné za ďalšie poistné obdobie nebolo zaplatené do jedného mesiaca odo dňa doručenia výzvy poisťovateľa na jeho zaplatenie, ak nebolo poistné zaplatené pred doručením tejto výzvy.
Odstúpením - v prípade poistenia osôb s výnimkou poistenia pre prípad úrazu, môže osoba, ktorá s poistiteľom uzavrela poistnú zmluvu, najneskôr 30 dní odo dňa uzavretia poistnej zmluvy od tejto zmluvy odstúpiť. V takomto prípade vráti poistiteľ osobe, ktorá s poistiteľom uzavrela poistnú zmluvu zaplatené poistné, bez zbytočného odkladu, najneskôr však do 30 dní od odstúpenia; pritom má právo si od zaplateného poistného odpočítať, čo už plnil. Ak poskytnuté poistné plnenie presahuje výšku zaplateného poistného, vráti osoba, ktorá s poistiteľom uzavrela zmluvu alebo poistený, poistiteľovi výšku poistného plnenia, ktorá presahuje zaplatené poistné.
Právo na poistné - poistiteľ má právo na poistné za dobu do zániku poistenia. Ak zanikne poistenie pred uplynutím doby, za ktorú bolo bežné poistné zaplatené, je poistiteľ povinný zvyšujúcu časť poistného vrátiť. Ak nastala poistná udalosť a dôvod ďalšieho poistenia odpadol, patrí poistiteľovi poistné do konca poistného obdobia, v ktorom poistná udalosť nastala; jednorazové poistné patrí poistiteľovi v takýchto prípadoch vždy celé.
Odbytné (odkupná hodnota) - zákon č. 39/2015 Z.z. o poisťovníctve a o zmene a doplnení niektorých zákonov stanovuje pravidlá pre výpočet odkupnej hodnoty. Finančný agent na požiadanie klienta poskytne klientovi informácie o takýchto pravidlách pre výpočet odkupnej hodnoty.
b) Informácie o spôsoboch a systéme ochrany pred zlyhaním poisťovne
Vzťahy súvisiace so vznikom, organizáciou, riadením a vykonávaním činnosti poisťovní a zaisťovní ako aj vzťahy upravujúce výkon dohľadu nad poisťovníctvom upravuje zákon č. 39/2015 Z.z. o poisťovníctve a o zmene a doplnení niektorých zákonov. Poisťovňa je pri vykonávaní svojej činnosti povinná dodržiavať systém správy a riadenia dodržiavať pravidlá týkajúce sa technických rezerv, vlastných zdrojov, kapitálových požiadaviek a investícií a každoročne zverejniť správu o svojej solventnosti a finančnom stave v súlade so zákonom o poisťovníctve.
V sektore poistenia alebo zaistenia je systém ochrany pred zlyhaním finančnej inštitúcie zabezpečený:
dohľadom zo strany Národnej banky Slovenska
zákonnými povinnosťami poisťovne pri správe a riadení, pravidlami pre tvorbu a udržanie technických rezerv, vlastných zdrojov a kapitálových požiadaviek a investícií,
zaistením.
c) Ďalšie dôležité informácie týkajúce sa zmluvy o poskytnutí finančnej služby (poistnej zmluvy)
Finančný agent je povinný pred uzavretím zmluvy o poskytnutí finančnej služby (poistnej zmluvy) poskytnúť potenciálnemu neprofesionálnemu klientovi jednoznačným, presným a zrozumiteľným spôsobom, písomne alebo v podobe zápisu na inom trvanlivom médiu informáciu o jednotlivých zložkách poistného vo vzťahu k uzatváranej poistnej zmluve, a to prostredníctvom informačného formulára.
Všeobecné poistné podmienky poistiteľa (poistné podmienky) - sú súčasťou poistnej zmluvy ktorá sa na ne odvoláva, a ktoré sú k nej pripojené alebo boli pred uzatvorením zmluvy tomu, s kto s poistiteľom zmluvu uzavrel oznámené. V poistnej zmluve sa možno od poistných podmienok odchýliť len v prípadoch v nich určených. V iných prípadoch sa možno odchýliť, len ak je to na prospech poisteného.
S poistením sú spojené výluky, na ktoré sa poistenie nevzťahuje.
a) Informácie o právnych následkoch uzavretia zmluvy o poskytnutí finančnej služby
Zmluvou o vkladovom účte sa finančná inštitúcia zaväzuje zriadiť tento účet pre jeho majiteľa v určitej mene a platiť z peňažných prostriedkov na účte úroky a majiteľ účtu sa zaväzuje vložiť na účet peňažné prostriedky a prenechať ich na využitie finančnej inštitúcii. Bez bankového povolenia udeleného v súlade so zákonom č. 483/2001 Z.z. o bankách a o zmene a doplnení niektorých zákonov nemôže nikto prijímať vklady. Bez bankového povolenia nemôže nikto poskytovať z vkladov úroky alebo iné odplaty, ktoré sú daňovým výdavkom podľa osobitného predpisu. To sa netýka možnosti investícií v súlade so zákonom o kolektívnom investovaní a možností banky, predmetom činnosti ktorej je, v súlade so zákonom 310/1992 Z.z. o stavebnom sporení, stavebné sporenie.
b) Informácie o spôsoboch a systéme ochrany pred zlyhaním finančnej inštitúcie
V sektore prijímania vkladov je systém ochrany pred zlyhaním finančnej inštitúcie zabezpečený:
dohľadom zo strany Národnej banky Slovenska,
zákonnými povinnosťami finančnej inštitúcie pri organizácií a riadení a požiadavkami na podnikanie v zmysle zákona č. 483/2001 o bankách a o zmene a doplnení niektorých zákonov
štátnym dozorom nad dodržiavaním podmienok poskytovania štátnej prémie vykonávanej vo vzťahu k stavebnej sporiteľne Ministerstvom financií Slovenskej republiky
prostredníctvom Fondu ochrany vkladov, ktorý bol zriadený zákonom č. 118/1996 Z.z. o ochrane vkladov a o zmene a doplnení niektorých zákonov a ktorý poskytuje náhrady za nedostupné vklady vo výške nedostupného vkladu, najviac však do výšky 100.000 €.
c) Ďalšie dôležité informácie týkajúce sa zmluvy o poskytnutí finančnej služby
vykonávať obchody so svojimi klientmi na základe uzatvorenej zmluvy.
pri výkone svojej činnosti postupovať obozretne.
na svojej internetovej stránke a vo svojich prevádzkových priestoroch zrozumiteľne informovať písomnou formou v slovenskom jazyku o podmienkach na prijímanie vkladov, poskytovanie úverov a vykonávanie všetkých ďalších obchodov a o ich cenách vrátane uvedenia príkladov.
OSOBITNÉ INFORMÁCIE K TERMÍNOVANÝM VKLADOM:
Vznik - na základe zmluvy o termínovanom účte, klient vloží do banky peňažné prostriedky a banka ich klientovi, po uplynutí zmluvou určeného obdobia klientovi vyplatí navýšené o úrok.
časové obdobie, po uplynutí ktorého klientovi banka vyplatí peňažné prostriedky spolu s úrokom
podmienky predčasného výberu vložených finančných prostriedkov z termínovaného vkladu (t.j. pred uplynutím obdobia viazania finančných prostriedkov) - banka v závislosti od zmluvne dohodnutých podmienok nemusí úrok vyplatiť alebo môže klientovi účtovať dohodnuté sankcie.
OSOBITNÉ INFORMÁCIE K SPORIACEMU ÚČTU
môže byť zriadený popri bežnom účte v prípade, ak banka takúto službu ponúka
môže predstavovať podúčet k bežnému účtu
dispozičné právo klienta k peňažným prostriedkom uloženým na sporiacom účte obmedzené iba na ich presun na jeho bežný účet
peňažné prostriedky na sporiacom účte sú úročené
úrok na sporiacom účte je zvyčajne vyšší ako úrok na bežnom účte
väčšinou nie je viazaný na výšku peňažných prostriedkov, ktoré musí klient vložiť, a taktiež nie je viazaný na časové obdobie, počas ktorého nemôže klient disponovať s peňažnými prostriedkami
Niektoré banky majú obmedzené disponovanie s peňažnými prostriedkami (napr. termín, kedy môžete peňažné prostriedky vložiť alebo vybrať, výšku peňažných prostriedkov, ktorú si môžete vybrať alebo vložiť).
OSOBITNÉ INFORMÁCIE K VKLADOM NA VKLADNÚ KNIŽKU:
Vkladná knižka je druhom sporenia, ktoré je alternatívou k sporiacemu účtu. Pre nakladanie s vloženými peniazmi je potrebné banke predložiť vkladnú knižku. Do vkladnej knižky sa zapisuje každé disponovanie s peňažnými prostriedkami, tzn. každý vklad a výber z vkladnej knižky.
OSOBITNÉ INFORMÁCIE K STAVEBNÉMU SPORENIU:
Stavebné sporenie: bankový produkt, v rámci ktorého môže stavebný sporiteľ sporiť finančné prostriedky vo forme vkladov na stavebné účely uvedené v § 11 zákona č. 310/1992 Z.z. o stavebnom sporení a na základe ktorého môže za podmienok ustanovených zákonom č. 310/1992 Z.z. o stavebnom sporení získať nárok na štátnu prémiu a nárok na stavebný úver; stavebným úverom je úver poskytnutý stavebnému sporiteľovi zo zdrojov fondu stavebného sporenia na stavebné účely uvedené v § 11 zákona č. 310/1992 Z.z. o stavebnom sporení (ďalej len „stavebný úver“).
Účelové sporenie: účelom je financovanie bytových potrieb a s bývaním súvisiacich potrieb.
Stavebné sporenie poskytuje a bankové činnosti vykonáva: stavebná sporiteľňa na základe ňou vydaných zásad schválených Národnou bankou Slovenska po dohode s ministerstvom.
Nároky klienta:
úroky z vložených vkladov a
zároveň po splnení zmluvne dojednaných podmienok aj nárok na štátnu prémiu.
Štátna prémia - je príspevok od štátu. Zo zákona má klient nárok na štátnu prémiu len na jednu uzatvorenú zmluvu o stavebnom sporení.
Ďalšie dôležité informácie týkajúce sa zmluvy o poskytnutí finančnej služby v sektore prijímania vkladov sú uvedené v samostatných dokumentoch predložených Klientovi spolu s ponukou.
Zmluvou o úvere sa zaväzuje:
veriteľ (finančná inštitúcia), že na požiadanie dlžníka (klienta) poskytne v jeho prospech peňažné prostriedky do určitej sumy,
dlžník (klient) sa zaväzuje poskytnuté peňažné prostriedky vrátiť a zaplatiť úroky. Uzatvorením úverovej zmluvy sa dlžník (klient) stáva dlžníkom, s povinnosťou splácať úver finančnej inštitúcií riadne a včas.
Poplatok alebo iná forma odplaty - s uzatvorením zmluvy o poskytnutím úveru môže byť spojená povinnosť zaplatiť ich finančnej inštitúcií.
Výška splátky úveru sa môže zmeniť na základe zmeny úrokovej sadzby úveru alebo na základe zmeny doby splatnosti úveru.
Zabezpečenie záväzku -finančná inštitúcia spravidla požaduje zabezpečenie povinnosti dlžníka splácať úver a to niektorou z foriem zabezpečenia záväzku (ručenie, záložné právo...).
Odstúpenie od zmluvy - v prípade nesplácania úveru je finančná inštitúcia oprávnená odstúpiť od zmluvy a požadovať, aby dlžník vrátil celú sumu nesplateného úveru vrátane úrokov. Finančná inštitúcia je rovnako oprávnená uspokojiť svoju pohľadávku prostredníctvom dohodnutého zabezpečovacieho inštitútu.
Dôsledky neplnenia povinností -v prípade ak dlžník poruší svoje povinnosti má finančná inštitúcia právo obmedziť alebo zastaviť čerpanie úveru, zmeniť výšku úrokovej sadzby počas doby splácania úveru, požadovať zaplatenie zmluvnej pokuty vyplývajúcej zo zmluvy, požadovať dohodnutý úrok z omeškania alebo žiadať okamžité jednorazové splatenie úveru a príslušenstva. Nesplácanie úveru načas môže mať za následok zápis do úverového registra (register bankových úverov alebo registra nebankových úverov).
V sektore poskytovania úverov, úverov na bývanie a spotrebiteľských úverov je systém ochrany pred zlyhaním finančnej inštitúcie zabezpečený:
a) dohľadom zo strany Národnej banky Slovenska,
b) zákonnými povinnosťami banky pri organizácií a riadení a požiadavkami na podnikanie v zmysle zákona č. 483/2001 o bankách a o zmene a doplnení niektorých zákonov
OSOBITNÉ INFORMÁCIE TÝKAJÚCE SA ÚVERU NA BÝVANIE podľa zákona č. 90/2016 Z.z. o úveroch na bývanie
Úverom na bývanie - je dočasné poskytnutie peňažných prostriedkov veriteľom spotrebiteľovi na základe zmluvy o úvere na bývanie vo forme odloženej platby, pôžičky, úveru alebo obdobnej finančnej pomoci, ktorá je zabezpečená záložným právom k nehnuteľnosti, alebo ktorá je zabezpečená iným právom týkajúcim sa nehnuteľnosti, ktorá je účelovo určená k nadobudnutiu vlastníckeho práva k nehnuteľnosti určenej na bývanie, a to na základe nadobudnutia alebo zachovania vlastníckeho práva k pozemku alebo k existujúcej nehnuteľnosti určenej na bývanie, výstavby nehnuteľnosti určenej na bývanie, bez ohľadu na predmet záložného práva alebo iného zabezpečujúceho práva, alebo ktorá je účelovo určená na vyplatenie úveru na bývanie.
Druhy úverov na bývanie - Úverom na bývanie sú aj hypotekárny úver poskytovaný spotrebiteľovi a niektoré stavebné úvery a iné podľa osobitného predpisu.
Povinnosti veriteľa (t.j. finančnej inštitúcie poskytujúcej úver)
bezplatne informovať spotrebiteľa (klienta) pred uzavretím zmluvy o úvere na bývanie alebo aj pri jej zmene o postupe poskytovania úverov na bývanie, postupe správy úveru na bývanie na účely kontroly schopnosti spotrebiteľa splácať úver na bývanie a poskytnúť informácie o príslušných orgánoch vykonávajúcich dohľad nad veriteľom (finančnou inštitúciou) poskytujúcim úvery na bývanie a informácie o pôsobnosti spotrebiteľských združení.
poskytnúť úver na bývanie podľa ním vydaných všeobecných podmienok poskytovania úverov na bývanie.
umožniť spotrebiteľovi premyslieť si v lehote 14 kalendárnych dní, či uzavrie zmluvu o úvere na bývanie, alebo využije právo na odstúpenie od zmluvy o úvere na bývanie bez uvedenia dôvodu. Ak spotrebiteľ využije lehotu na premyslenie pred uzavretím zmluvy o úvere na bývanie, stráca právo na odstúpenie od zmluvy o úvere na bývanie.
povinnosť uzavrieť zmluvu na základe ponuky - ponuka zmluvy o úvere na bývanie je pre veriteľa záväzná a spotrebiteľ môže ponuku zmluvy o úvere na bývanie kedykoľvek počas 14 kalendárnych dní prijať.
Na základe dohody medzi finančnou inštitúciou a Finančným agentom, povinnosti podľa ustanovení § 5, § 8 ods. 28, § 11, § 13 ods. 10 a 11 a § 16 ods. 5 a 6 zákona č. 90/2016 Z.z. o úveroch na bývanie vykonáva priamo veriteľ (finančná inštitúcia).
Finančný agent poskytuje Klientovi informácie v rozsahu podľa ustanovenia § 6 a § 21 zákona č. 90/2016 Z.z. o úveroch na bývanie prostredníctvom samostatného dokumentu, ktorý Klientovi predkladá spolu s ponukou finančných služieb.
Klient je oprávnený písomne požadovať, aby mu Finančný agent poskytol informáciu o rozdieloch vo výškach peňažného plnenia v percentách, ktoré prijíma Finančný agent za vykonanie finančného sprostredkovania od jedného veriteľa alebo viacerých veriteľov.
OSOBITNÉ INFORMÁCIE TÝKAJÚCE SA SPOTREBITEĽSKÉHO ÚVERU podľa zákona č. 129/2010 Z.z. o spotrebiteľských úveroch
Spotrebiteľským úverom -je dočasné poskytnutie peňažných prostriedkov na základe zmluvy o spotrebiteľskom úvere vo forme pôžičky, úveru, odloženej platby alebo obdobnej finančnej pomoci poskytnutej veriteľom (finančnou inštitúciou) spotrebiteľovi (klientovi).
Odstúpenie od zmluvy -spotrebiteľ je oprávnený odstúpiť od zmluvy o spotrebiteľskom úvere bez uvedenia dôvodu do 14 kalendárnych dní odo dňa uzavretia zmluvy o spotrebiteľskom úvere alebo odo dňa, keď sú spotrebiteľovi doručené zmluvné podmienky podľa § 9 alebo § 10 zákona, ak tento deň nasleduje po dni uzavretia zmluvy o spotrebiteľskom úvere; ustanovenia osobitných predpisov o práve na odstúpenie od zmluvy sa nepoužijú. Ak zmluva o spotrebiteľskom úvere neobsahuje zmluvné podmienky podľa § 9 alebo § 10 zákona, začína lehota na odstúpenie od zmluvy o spotrebiteľskom úvere plynúť od okamihu, keď spotrebiteľ tieto zmluvné podmienky obdržal.
Výpoveď - Spotrebiteľ je oprávnený zmluvu o spotrebiteľskom úvere na dobu neurčitú vypovedať kedykoľvek s okamžitou platnosťou a bezplatne, ak sa zmluvné strany nedohodli na výpovednej lehote. Táto lehota nesmie byť dlhšia ako jeden mesiac.
Zánik zmluvy Ak spotrebiteľ odstúpil od zmluvy o kúpe tovaru alebo poskytnutí služby a ak cena tovaru alebo služby je hradená plne alebo čiastočne spotrebiteľským úverom na základe zmluvy o viazanom spotrebiteľskom úvere, zaniká tiež táto zmluva.
Sankcie -Zánik tejto zmluvy nezakladá právo veriteľa alebo tretej osoby na uplatnenie akýchkoľvek sankcií voči spotrebiteľovi.
Predčasné splatenie -Spotrebiteľ má právo kedykoľvek počas doby trvania zmluvy o spotrebiteľskom úvere spotrebiteľský úver úplne alebo čiastočne splatiť pred dohodnutou lehotou splatnosti. V takom prípade je spotrebiteľ povinný uhradiť úrok a náklady vzniknuté len za časové obdobie od poskytnutia spotrebiteľského úveru do jeho splatenia.
Informačné povinnosti - Veriteľ (finančná inštitúcia) alebo finančný agent sú povinní v dostatočnom časovom predstihu pred uzavretím zmluvy o spotrebiteľskom úvere alebo pred prijatím ponuky o spotrebiteľskom úvere poskytnúť spotrebiteľovi (klientovi) v súlade so zmluvnými podmienkami ponúkanými veriteľom alebo požiadavkami spotrebiteľa (Klienta) informácie v rozsahu podľa ustanovenia § 4, § 5, § 22 zákona, ktoré Finančný agent predkladá klientovi spolu s ponukou finančnej služby. Finančný agent je povinný poskytnúť spotrebiteľovi (klientovi) informácie k sprostredkovaniu spotrebiteľského úveru prostredníctvom formulára pred sprostredkovaním spotrebiteľského úveru v písomnej podobe alebo v podobe zápisu na inom trvanlivom médiu, a to bezplatne, v dostatočnom časovom predstihu s poskytnutím jednoznačného a zrozumiteľného vysvetlenia. Vzor formulára s informáciami k sprostredkovaniu spotrebiteľského úveru ustanoví všeobecne záväzný právny predpis, ktorý vydá ministerstvo.
Ďalšie dôležité informácie týkajúce sa zmluvy o poskytnutí finančnej služby v sektore poskytovania úverov, úverov na bývanie a spotrebiteľských úverov sú uvedené v samostatných dokumentoch predložených Klientovi spolu s ponukou.
Finančná inštitúcia poskytuje Klientovi finančnú službu vždy na základe a za podmienok uvedených v zmluve o poskytnutí finančnej služby, ktorú s Klientom uzatvorí. Finančný agent Klientovi odporúča, aby si pred uzatvorením zmluvy o poskytnutí finančnej služby túto pozorne prečítal, a v prípade akýchkoľvek nejasností sa Finančného agenta a/alebo finančnej inštitúcie opýtal na význam predmetných ustanovení zmluvy, resp. ich právnych následkov pre Klienta.
Starobné dôchodkové sporenie - je sporenie v zmysle zákona č. 43/2004 Z.z. o starobnom dôchodkovom sporení a o zmene a doplnení niektorých zákonov (ďalej len „zákon 43/2004“), ktorého účelom je spolu s dôchodkovým poistením podľa osobitného predpisu zabezpečiť príjem sporiteľovi v starobe a pozostalým pre prípad smrti.
Prvú zmluvu o starobnom dôchodkovom sporení môže s finančnou inštitúciou uzatvoriť fyzická osoba, ktorej vzniklo prvé dôchodkové poistenie a ktorá ku dňu podpisu prvej zmluvy o starobnom dôchodkovom sporení nedovŕšila 35 rokov veku. Sporiteľovi, ktorý je dôchodkovo poistený k prvému dňu kalendárneho mesiaca nasledujúceho po kalendárnom mesiaci, v ktorom Sociálna poisťovňa zapísala zmluvu o starobnom dôchodkovom sporení do registra zmlúv, vzniká prvá účasť na starobnom dôchodkovom sporení od tohto dňa. Sporiteľovi, ktorý nie je dôchodkovo poistený k prvému dňu kalendárneho mesiaca nasledujúceho po kalendárnom mesiaci, v ktorom Sociálna poisťovňa zapísala zmluvu o starobnom dôchodkovom sporení do registra zmlúv, vzniká prvá účasť na starobnom dôchodkovom sporení odo dňa vzniku dôchodkového poistenia, ktoré po tomto dni nasleduje ako prvé v poradí.
Zánik prvej účasti na starobnom dôchodkovom sporení - zaniká dňom zániku dôchodkového poistenia, ktoré trvalo ku dňu jej vzniku, alebo dňom, ktorý predchádza dňu, od ktorého je fyzická osoba poberateľom starobného dôchodku alebo predčasného starobného dôchodku.
Povinné - sporiteľ odvádza príspevky na starobné dôchodkové sporenie ako súčasť zo zákona povinných odvodov na dôchodkové zabezpečenie. Platí ich zamestnávateľ za svojho zamestnanca zúčastneného na starobnom dôchodkovom sporení, samostatne zárobkovo činná osoba povinne dôchodkovo poistená zúčastnená na starobnom dôchodkovom sporení, dobrovoľne dôchodkovo poistená osoba zúčastnená na starobnom dôchodkovom sporení, štát, Sociálna poisťovňa.
Dobrovoľné príspevky platí sporiteľ, ktorý si platenie týchto príspevkov dohodol v zmluve o starobnom dôchodkovom sporení.
Výplaty zo starobného dôchodkového sporenia:
1. Dôchodok - Zo starobného dôchodkového sporenia sa za podmienok ustanovených zákonom 43/ 2004 Z.z. vypláca:
starobný dôchodok a predčasný starobný dôchodok, a to formou:
pozostalostný dôchodok, t.j. vdovský / vdovecký dôchodok, sirotský dôchodok, ak boli dohodnuté
2. Výnos z investovania majetku v dôchodkovom fonde.
v štádiu sporenia -oprávnenej osobe, ktorú určil sporiteľ v zmluve o starobnom dôchodkovom sporení, vzniká smrťou sporiteľa právo na vyplatenie sumy zodpovedajúcej aktuálnej hodnote osobného dôchodkového účtu zomretého sporiteľa ku dňu, v ktorom sa dôchodková správcovská spoločnosť dozvedela o smrti sporiteľa,
v štádiu vyplácania dôchodku - ak poberateľ doživotného dôchodku zomrel skôr, ako mu bolo vyplatených 84 mesačných súm doživotného dôchodku, najskôr však v deň vzniku povinnosti poistiteľa plniť zo zmluvy o poistení dôchodku, sumu zodpovedajúcu rozdielu sumy určenej na výplatu týchto 84 mesačných súm doživotného dôchodku a súčtu vyplatených mesačných súm doživotného dôchodku
dohľad zo strany Národnej banky Slovenska, ktorá vykonáva kontrolu finančnej inštitúcie vo vzťahu k pravidlám obozretného podnikania dôchodkovej správcovskej spoločnosti, organizácii, riadeniu a organizačnej štruktúre dôchodkovej správcovskej spoločnosti, systému vnútornej kontroly, riadeniu a meraniu rizík, primeranosti vlastných zdrojov dôchodkovej správcovskej spoločnosti a pravidlám činnosti pri správe dôchodkových fondov
činnosť depozitára dôchodkovej správcovskej spoločnosti, ktorému sa zveruje majetok v dôchodkovom fonde a peňažné prostriedky na účte nepriradených platieb
systém vnútornej kontroly, systém riadenia rizík, ktorý je dôchodková správcovská spoločnosť povinná mať zavedený
ručenie Sociálnej poisťovne v plnom rozsahu z rezervného fondu solidarity za škodu spôsobenú rozhodnutím, postupom alebo iným konaním dôchodkovej správcovskej spoločnosti a depozitára, ktoré sú v rozpore so zákonom alebo inými všeobecne záväznými právnymi predpismi a ktoré mali za následok poškodenie majetku v dôchodkovom fonde
Povinnosti Dôchodkovej správcovskej spoločnosti:
aktuálnu hodnotu dôchodkovej jednotky a čistú hodnotu majetku jednotlivých ňou spravovaných dôchodkových fondoch vypočítať každý pracovný deň a zverejniť najmenej raz za 7 dní v periodickej tlači s celoštátnou pôsobnosťou
informačný prospekt obsahujúci informácie, ktoré sú nevyhnutné na to, aby si mohli sporitelia vytvoriť správny úsudok o ponúkanej možnosti investovania a o rizikách spojených s takým investovaním musí byť vypracovaný tak, aby obsahoval aj jasné a pre bežných sporiteľov ľahko zrozumiteľné vysvetlenie rizikového profilu dôchodkového fondu a informácie o tom, do akého majetku je povolené investovať majetok v dôchodkovom fonde. Ak je investičnou stratégiou dôchodkového fondu investovanie prevažne do iných aktív, ako sú prevoditeľné cenné papiere a nástroje peňažného trhu, musí informačný prospekt a reklamné dokumenty obsahovať výrazné upozornenie na príslušnú investičnú stratégiu. Informačný prospekt pre dôchodkový fond zodpovedajúci sporiteľovi spolu so štatútom tohto dôchodkového fondu je dôchodková správcovská spoločnosť povinná pripojiť k zmluve o starobnom dôchodkovom sporení.
webové sídlo Dôchodkovej správcovskej spoločnosti najmä
musí obsahovať informačné prospekty dôchodkových fondov, ktoré spravuje vrátane mesačných správ o vývoji investovania majetku v dôchodkových fondoch.
musí bezplatne umožniť zabezpečený pasívny prístup sporiteľa k pravidelne aktualizovaným údajom týkajúcim sa jeho osobného dôchodkového účtu, obsahujúcim aktuálnu hodnotu dôchodkovej jednotky, aktuálnu hodnotu osobného dôchodkového účtu vyjadrenú v eurách ako súčin aktuálnej hodnoty dôchodkovej jednotky a počtu dôchodkových jednotiek dôchodkového fondu evidovaných na osobnom dôchodkovom účte.
Ďalšie dôležité informácie týkajúce sa zmluvy o poskytnutí finančnej služby v sektore starobného dôchodkového sporenia sú uvedené v samostatných dokumentoch predložených Klientovi spolu s ponukou.
Doplnkové dôchodkové sporenie je sporenie v zmysle zákona č. 650/2004 Z.z. o doplnkovom dôchodkovom sporení a o zmene a doplnení niektorých zákonov (ďalej len „zákon 650/2004“), predstavuje zhromažďovanie príspevkov na doplnkové dôchodkové sporenie od účastníkov doplnkového dôchodkového sporenia za účelom umožniť účastníkovi získať doplnkový dôchodkový príjem v starobe a pri skončení výkonu práce zamestnanca, ktorého práca je zaradená na základe rozhodnutia orgánu štátnej správy na úseku verejného zdravotníctva do 3 alebo 4 kategórie podľa osobitného predpisu a práce zamestnanca, ktorý je umelec vykonávajúci profesiu tanečníka bez ohľadu na štýl a techniku v divadlách a súboroch, alebo zamestnancom, ktorý je hudobný umelec vykonávajúci profesiu hráča na dychový nástroj. Účastník môže uzatvoriť s tou istou doplnkovou dôchodkovou spoločnosťou 1 alebo viac účastníckych zmlúv.
Účastnícka zmluva:
Doplnková dôchodková spoločnosť zaväzuje umožniť účastníkovi platiť príspevky za podmienok dohodnutých v zmluve a zaväzuje sa účastníkovi vyplácať dávky alebo previesť majetok zodpovedajúci aktuálnej hodnote osobného účtu účastníka do poisťovne, ak si účastník zvolil vyplácanie doživotného doplnkového starobného dôchodku alebo doživotného doplnkového výsluhového dôchodku.
Pred uzatvorením účastníckej zmluvy je doplnková dôchodková spoločnosť povinná oboznámiť záujemcu o doplnkové dôchodkové sporenie so štatútom doplnkového dôchodkového fondu, kľúčovými informáciami, podmienkami vyplácania dávok podľa zákona 650/2004, spôsobom zohľadňovania environmentálnych faktorov vrátane klimatických faktorov, sociálnych faktorov a faktorov organizácie a riadenia, možnosťami ako získať ďalšie informácie.
Zánik účastníckej zmluvy :
vyplatením jednorazového vyrovnania, prevodom majetku zodpovedajúceho aktuálnej hodnote osobného účtu účastníka do poisťovne, ak účastník požiada o vyplácanie doživotného doplnkového starobného dôchodku alebo doživotného doplnkového výsluhového dôchodku,
zrušením osobného účtu účastníka,
uplynutím obdobia 2 rokov odo dňa jej uzatvorenia, počas ktorého nebol v prospech účastníckej zmluvy zaplatený žiadny príspevok,
uplynutím obdobia 2 rokov, počas ktorého hodnota osobného účtu bola nulová,
ukončením obchodného vzťahu podľa osobitného predpisu, alebo
prevodom sumy zodpovedajúcej aktuálnej hodnote osobného účtu účastníka vedeného pre skôr uzatvorenú účastnícku zmluvu (ďalej len „zanikajúca účastnícka zmluva“) na osobný účet účastníka vedený pre účastnícku zmluvu uzatvorenú ako poslednú, pričom zaniká zanikajúca účastnícka zmluva.
Účastnícka zmluva nesmie podmieňovať práva účastníka ani povinnosti doplnkovej dôchodkovej spoločnosti skutočnosťami, ktoré sťažujú alebo znemožňujú uplatňovanie práv účastníka priznaných zákonom a inými všeobecne záväznými právnymi predpismi. Účastnícka zmluva nesmie upravovať podmienky vyplácania dávok.
Zamestnávateľská zmluva:
zamestnávateľ sa zaväzuje platiť a odvádzať príspevky za podmienok, vo výške, v lehote splatnosti a spôsobom určeným zmluvou za svojich zamestnancov, ktorí sú účastníkmi, a plniť ďalšie povinnosti, ktoré mu vyplývajú zo zamestnávateľskej zmluvy, a
doplnková dôchodková spoločnosť sa zaväzuje plniť povinnosti, ktoré jej vyplývajú zo zamestnávateľskej zmluvy voči zamestnávateľovi.
na doplnkové dôchodkové sporenie platí:
účastník (zamestnanec, ktorý uzatvoril zmluvu o doplnkovom dôchodkovom sporení s doplnkovou dôchodkovou spoločnosťou), alebo
zamestnávateľ za zamestnanca, ak zamestnávateľ uzatvoril zamestnávateľskú zmluvu s doplnkovou dôchodkovou spoločnosťou
Spôsoby vyplácanie dôchodku :
doplnkový starobný dôchodok na základe žiadosti účastníka; dôchodok sa vypláca, ak účastníkovi vznikol nárok na výplatu starobného dôchodku, alebo dovŕšil vek potrebný na nárok na starobný dôchodok podľa osobitného predpisu platný v príslušnom kalendárnom roku,
predčasný doplnkový starobný dôchodok
dočasný doplnkový starobný dôchodok (najmenej päť rokov).
Suma doživotného doplnkového starobného dôchodku sa určí v závislosti od aktuálnej hodnoty osobného účtu účastníka a od veku účastníka, od ktorého sa začne vyplácať doživotný doplnkový starobný dôchodok. Ak účastník súčasne požiada aj o vyplatenie jednorazového vyrovnania, suma doživotného doplnkového starobného dôchodku sa určí v závislosti od aktuálnej hodnoty osobného účtu účastníka po vyplatení jednorazového vyrovnania a od veku účastníka, od ktorého sa začne vyplácať doživotný doplnkový starobný dôchodok. Suma dočasného doplnkového starobného dôchodku sa určí v závislosti od aktuálnej hodnoty osobného účtu účastníka, počtu rokov, počas ktorých sa dočasný doplnkový starobný dôchodok bude vyplácať.
Predčasný výber - Účastníkovi, ktorý požiada o predčasný výber sa vyplatí suma zodpovedajúca súčinu aktuálnej hodnoty doplnkovej dôchodkovej jednotky zo dňa predchádzajúceho dňu určenému v žiadosti o vyplatenie predčasného výberu a počtu všetkých doplnkových dôchodkových jednotiek z príspevkov zaplatených účastníkom alebo ním určená časť tejto sumy. Vyplatením predčasného výberu účastnícka zmluva nezaniká. Prvýkrát môže byť predčasný výber vyplatený najskôr po uplynutí 10 rokov odo dňa uzatvorenia prvej účastníckej zmluvy, na základe ktorej boli zaplatené príspevky, ktoré sú súčasťou majetku, z ktorého sa má predčasný výber vyplatiť. Ďalší predčasný výber môže byť vyplatený najskôr po uplynutí 10 rokov odo dňa výplaty posledného predčasného výberu; plynutie lehoty 10 rokov nekončí prestupom do inej doplnkovej dôchodkovej spoločnosti.
V sektore doplnkového dôchodkového sporenia je systém ochrany zabezpečený najmä:
činnosťou depozitára doplnkovej dôchodkovej spoločnosti, ktorému doplnková dôchodková spoločnosť zveruje majetok po predchádzajúcom súhlase Národnej banky Slovenska na základe zmluvy o zverení činností.
zákonnými povinnosťami finančnej inštitúcie súvisiace so systémom vnútornej kontroly (kontrola dodržiavania zákonov a iných všeobecne záväzných právnych predpisov, pravidiel obozretného podnikania, štatútov doplnkových dôchodkových fondov, iných vnútorných predpisov a postupov v činnosti doplnkovej dôchodkovej spoločnosti vykonávanej vedúcim zamestnancom riadiacim útvar vnútornej kontroly) a systémom stáleho a účinného riadenia rizík, ktoré je doplnková dôchodková spoločnosť povinná mať zavedený,
Odplata, úhrada nákladov a poplatkov
Doplnková dôchodková spoločnosť má za podmienok ustanovených zákonom 650/2004 nárok na
Doplnková dôchodková spoločnosť nesmie vytvoriť iné doplnkové dôchodkové fondy ako tie, ktorých vytvorenie a správu Národná banka Slovenska povolila rozhodnutím o udelení povolenia alebo rozhodnutím o predchádzajúcom súhlase.
Pravidlá spravovania fondov:
Doplnková dôchodková spoločnosť, ktorá spravuje viac príspevkových doplnkových dôchodkových fondov, je povinná umožniť fyzickej osobe byť účastníkom v jednom alebo vo viacerých príspevkových doplnkových dôchodkových fondoch spravovaných tou istou doplnkovou dôchodkovou spoločnosťou a súčasne aj poberateľom dávky vo výplatnom doplnkovom dôchodkovom fonde tej istej doplnkovej dôchodkovej spoločnosti.
Ak účastník požiada o vyplácanie dočasného doplnkového starobného dôchodku alebo dočasného doplnkového výsluhového dôchodku a spĺňa podmienky vyplácania týchto dôchodkov, prevedie doplnková dôchodková spoločnosť majetok zodpovedajúci aktuálnej hodnote osobného účtu účastníka ku dňu prevedenia tohto majetku do výplatného doplnkového dôchodkového fondu.
Ďalšie dôležité informácie týkajúce sa zmluvy o poskytnutí finančnej služby v sektore doplnkového dôchodkového sporenia sú uvedené v samostatných dokumentoch predložených Klientovi spolu s ponukou.
a) Informácie o právnych následkoch uzavretia zmluvy o poskytnutí finančnej služby v sektore kapitálového trhu
Obchodovanie s cennými papiermi sa spravuje zákonom č. 566/2001 Z.z. o cenných papieroch a investičných službách a o zmene a doplnení niektorých zákonov v znení neskorších predpisov /ďalej len „ZCP“/, nariadením Európskeho parlamentu a rady (EÚ) č. 600/2014 o trhoch s finančnými nástrojmi, ktorým sa mení nariadenie (EÚ) č. 648/2012 /ďalej len „MIFIR“/, delegovaným nariadením Komisie (EÚ) 2017/565, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o organizačné požiadavky a podmienky výkonu činnosti investičných spoločností, ako aj vymedzené pojmy na účely uvedenej smernice (ďalej len „Delegované nariadenie“) a ďalšími príslušnými právnymi predpismi. Investovanie na finančnom trhu je umiestňovanie peňazí, ktoré má Klient k dispozícii do rôznych finančných nástrojov s cieľom dosiahnuť výnos.
Finančnými nástrojmi sú: prevoditeľné cenné papiere; nástroje peňažného trhu, cenné papiere a majetkové účasti vo fondoch kolektívneho investovania; opcie, futures, swapy, forwardy a iné derivátové zmluvy za podmienok uvedených v ZCP a emisné kvóty, ktoré sú tvorené akoukoľvek jednotkou spĺňajúcou požiadavky osobitného predpisu.
Právnym následkom uzatvorenia zmluvy je vznik záväzku Klienta, ktorého obsah je závislý od typu uzatvorenej zmluvy. V súlade s druhou časťou ZCP môže Klient uzatvoriť nasledovné zmluvné typy:
Zmluvu o kúpe cenných papierov, na základe ktorej vzniká kupujúcemu záväzok odovzdať cenný papier a predávajúcemu záväzok zaplatiť zaň kúpnu cenu;
Zmluvu o darovaní cenných papierov, na základe ktorej sa darca zaväzuje odovzdať a obdarovaný prijíma cenné papiere;
Komisionársku zmluvu o obstaraní kúpy alebo predaja cenných papierov, na základe ktorej sa zaväzuje komisionár, že zariadi vo vlastnom mene pre komitenta a na jeho účet kúpu alebo predaj cenného papiera alebo že uskutoční činnosť na dosiahnutie tohto výsledku, a komitent sa zaväzuje zaplatiť mu odplatu;
Mandátnu zmluva o obstaraní kúpy alebo predaja cenných papierov, na základe ktorej sa zaväzuje mandatár, že v mene mandanta a na jeho účet kúpi alebo predá cenný papier podľa pokynov mandanta alebo že uskutoční činnosť na dosiahnutie tohto výsledku, a mandant sa zaväzuje zaplatiť mu odplatu;
Zmluvu o pôžičke cenného papiera, na základe ktorej sa zaväzuje veriteľ, že prevedie na dlžníka určitý počet zastupiteľných cenných papierov, a dlžník sa zaväzuje previesť na veriteľa po uplynutí dohodnutej lehoty rovnaký počet zastupiteľných cenných papierov. Zároveň sa dlžník zaväzuje zaplatiť odplatu, ak bola dojednaná. Namiesto odplaty v peniazoch možno dojednať odplatu prevedením väčšieho počtu zastupiteľných cenných papierov, než koľko ich veriteľ požičal dlžníkovi;
Zmluvu o úschove listinných cenných papierov, na základe ktorej sa zaväzuje uschovávateľ prevziať listinný cenný papier na uloženie do samostatnej alebo hromadnej úschovy a zložiteľ sa zaväzuje zaplatiť mu odplatu. Zmluva musí obsahovať určenie osôb, ktoré sú oprávnené s listinným cenným papierom ukladaným do úschovy nakladať. Ak nie je v zmluve odplata určená, má uschovávateľ právo na obvyklú odplatu v čase uzavretia zmluvy;
Zmluvu o správe cenných papierov, na základe ktorej sa zaväzuje správca, že po dobu trvania zmluvy bude robiť všetky právne úkony, ktoré sú potrebné na výkon a zachovanie práv spojených s určitým cenným papierom, a majiteľ cenného papiera sa zaväzuje zaplatiť mu odplatu. Ak odplata nie je v zmluve určená, má správca právo na odplatu obvyklú v čase uzavretia zmluvy;
Zmluvu o uložení cenných papierov, na základe ktorej sa opatrovateľ zaväzuje prevziať listinný cenný papier, aby ho uložil a spravoval, a uložiteľ sa zaväzuje zaplatiť za to odplatu. Ak odplata nie je v zmluve určená, má opatrovateľ právo na odplatu obvyklú v čase uzavretia zmluvy;
Zmluvu o riadení portfólia, na základe ktorej sa obhospodarovateľ zaväzuje hospodáriť s portfóliom klienta na základe rozhodovania obhospodarovateľa v rámci a v rozsahu zmluvy a klient sa zaväzuje zaplatiť za to odplatu.
S investíciou do finančných nástrojov sú spojené viaceré riziká, ktoré závisia od zvolenej investičnej stratégie.
Riziko je situačná charakteristika činností, ktorá spočíva v tom, že výsledok činností je neistý a v prípade neúspechu hrozia nepriaznivé výsledky. Finančné riziko je definované ako potenciálna strata subjektu, avšak nejde o už existujúcu alebo nerealizovanú finančnú stratu, ale budúcu stratu vyplývajúcu z investovania do daného finančného nástroja.
Riziká spojené s finančnými nástrojmi: Návratnosť a prípadný zisk z každej investície závisia od rizika spojeného s touto investíciou. S potenciálne vyšším ziskom sa spája väčšie riziko a menšia pravdepodobnosť návratnosti investície. Investovaním peňažných prostriedkov do rôznych typov aktív v rámci investičného portfólia sa riziko môže výrazne znížiť.
Investičné portfólio predstavuje súhrn finančných nástrojov vo vlastníctve jedného klienta.
Riziká spojené s finančnými nástrojmi môžu byť všeobecné, t.j. súvisiace s akýmkoľvek finančným nástrojom alebo môžu byť špecifické, ktoré sú definované len pre konkrétne finančné nástroje.
Akciové riziko (volatilita ceny) je riziko spojené s nepriaznivým pohybom kurzov majetkových investícii. Tento nepriaznivý vývoj môže súvisieť s ekonomickou situáciou jednotlivých emitentov alebo s udalosťami, ktoré vývoj na trhoch ovplyvňujú nepriamo. Inflačné riziko je riziko, že hodnota investície alebo investičného nástroja je ovplyvnená infláciou.
Menové riziko je riziko, že hodnota investície alebo investičného nástroja je ovplyvnená pohybmi menových kurzov. V prípade rozvíjajúcich sa ekonomík môžu ich meny výrazne a nepredvídateľne meniť svoju hodnotu.
Politické riziko je rizikom nestability politického systému v krajine, ktorá zvyšuje riziko výrazných zmien v národnej ekonomike, ktorými je hodnota investície alebo investičného nástroja ovplyvnená.
Riziko likvidity / Obmedzenie dostupnosti trhu je riziko, že investičný nástroj môže byť náročné zobchodovať za prijateľnú cenu (pred splatnosťou), resp. že je náročné daný nástroj zobchodovať za akúkoľvek cenu.
Riziko spojené s vonkajšími vplyvmi je riziko, že hodnota investície alebo investičného nástroja je ovplyvnená vonkajšími vplyvmi, ako napr. daňovým režimom, a pod.
Riziko straty investovanej čiastky z pohľadu klienta je vhodné posudzovať ako riziko straty investovanej čiastky s ohľadom na riziká spojené s finančným nástrojom.
Riziko výmenného kurzu je rizikom v prípade rozvíjajúcich sa ekonomík, ktorých meny výrazne a nepredvídateľne menia svoju hodnotu
Úrokové riziko je riziko, že hodnota investície alebo investičného nástroja je ovplyvnená pohybmi úrokovej sadzby.
Kreditné riziko je riziko, že protistrana nebude schopná plniť svoje záväzky. Vo väčšine prípadov je to spôsobené jej zlou finančnou situáciou alebo bezprostrednou hrozbou uvalenia konkurzu.
Daňové dopady finančných nástrojov závisia na vlastnostiach produktov, individuálnych pomeroch každého klienta a môžu sa líšiť v závislosti od konkrétnej finančnej služby a klienta.
Finančný agent upozorňuje Klienta, že nie každá investícia zaručene prináša výnosy Investícia môže stratiť svoju pôvodnú hodnotu. Minulé výnosy nie sú zárukou budúcich výnosov. Predpokladaná výnosnosť finančného nástroja je len odhadom založeným na skúsenostiach, minulom výnose, porovnaním s podobným finančným nástrojom, na analýze podkladového aktíva, alebo na predpovediach vyplývajúcich z poznania ekonomiky. Predpoklad nie je nikdy garantovaným výnosom.
V sektore kapitálového trhu je systém ochrany pred zlyhaním finančnej inštitúcie zabezpečený:
dohľadom zo strany NBS;
zákonnými povinnosťami poskytovateľa investičných služieb a to najmä zákonnými povinnosťami pri organizácií a riadení obchodníka s cennými papiermi, riadení rizík, pravidlami odmeňovania, povinnosťami pri ochrane finančných nástrojov a peňažných prostriedkov Klienta;
prostredníctvom Garančného fondu investícií zriadeného ZCP, prostredníctvom ktorého sa poskytujú náhrady za nedostupný klientsky majetok prijatým obchodníkom s cennými papiermi alebo zahraničným obchodníkom s cennými papiermi, správcovskou spoločnosťou alebo zahraničnou správcovskou spoločnosťou na vykonanie investičnej služby. Za chránený klientsky majetok poskytuje fond náhradu vo výške nedostupného klientskeho majetku; v súhrne však jednému klientovi alebo inej oprávnenej osobe podľa tohto zákona patrí náhrada z fondu najviac vo výške 50.000 eur.
Finančný agent informuje Klienta, že k odporučeným finančným službám a finančným nástrojom bude poskytované pravidelné posúdenie vhodnosti. Finančný agent poskytne Klientovi informácie k navrhovaným investičným stratégiám, primerané odporúčania a upozornenia na riziká spojené s týmito produktmi alebo s konkrétne navrhnutými investičnými stratégiami ako aj informácie o všetkých nákladoch a poplatkoch, ktoré nie sú spôsobené trhovým rizikom.
Ďalšie dôležité informácie týkajúce sa zmluvy o poskytnutí finančnej služby v sektore kapitálového trhu sú uvedené v samostatných dokumentoch predložených Klientovi spolu s ponukou.
Informácie poskytované v súlade so smernicou 2009/65/ES a nariadením (EÚ) č. 1286/2014, v prípade, ak sa uvedená povinnosť uplatňuje sú uvedené v samostatnom dokumente predloženom Finančným agentom Klientovi spolu s ponukou finančnej služby.

References: § 33
 § 11
 § 11
 § 5
 § 8
 § 11
 § 13
 § 16
 § 6
 § 21
 § 9
 § 10
 § 9
 § 10
 § 4
 § 5
 § 22